Выбух бензавоза ў Маджыі

15 кастрычніка 2024 года ў Маджыі, штат Джыгава, Нігерыя, выбухнуў бензавоз, у выніку чаго загінулі прынамсі 153 чалавекі і больш за 100 атрымалі раненні.

Бензавоз праехаў каля 110 кіламетраў з суседняга штата Кано. Падчас руху па хуткаснай аўтамагістралі недалёка ад горада Маджыя аўтацыстэрна перакулілася, спрабуючы пазбегнуць сутыкнення з грузавіком, у выніку чаго бензін выліўся на дарогу. Многія сельскія жыхары прыйшлі на месца здарэння і паспрабавалі сабраць разлітае паліва. Праз некалькі хвілін распачаўся пажар, за якім рушыў услед выбух. Раніцай 16 кастрычніка пажар усё яшчэ працягваўся.

Харун Майрыга, кіраўнік Агенцтва па надзвычайных сітуацыях штата Джыгава, заявіў, што былі праведзеныя масавыя пахаванні загінулых. Сенат Нігерыі ўшанаваў памяць загінуўшых хвілінай маўчання. Віцэ-прэзідэнт Кашым Шэціма запатрабаваў правесці праверку бяспекі і заявіў, што федэральны ўрад накіруе рэсурсы для аказання падтрымкі пацярпелым людзям.

Напярэдадні трагедыі, у верасні, у штаце Нігер у выніку сутыкнення аўтацыстэрны з грузавіком, які перавозіў пасажыраў і жывёлу, 59 чалавек загінулі.

 Крыніцы 

Катэгорыя:Кастрычнік 2024 года
Катэгорыя:Падзеі 15 кастрычніка
Катэгорыя:Транспартныя здарэнні 2024 года